Lamborghini de peste 200.000 de euro, distrus la 20 de minute după ce șoferul l-a scos din showroom.
Un Lamborghini Huracan Spyder a fost făcut praf pe o autostradă din Marea Britanie. A costat peste 200.000 de euro și abia ieșise din showroom. Bolidul s-a oprit brusc pe autostradă și a fost lovit de dubă.
Un Lamborghini Huracan Spyder a fost distrus pe o autostradă din Marea Britanie, la 20 de minute după ce șoferul a plecat din showroom, relatează Daily Mail.Mașina de peste 200.000 de euro s-a oprit brusc pe autostradă din cauza unei defecțiuni la motor, apoi a fost lovită de o dubă."Este doar o mașină. Dar în cazul acesta, vorbim despre un Lamborghini nou, care a funcționat doar 20 de minute, apoi s-a oprit pe banda a treia din cauza unei defecțiuni mecanice. Iar apoi a fost lovit din spate de un șofer nevinovat", a declarat un ofițer de poliție care se afla la fața locului.